CELEX: 32012R1172
Language: fi
Date: 2012-12-03 00:00:00
Title: Komission täytäntöönpanoasetus (EU) N:o 1172/2012, annettu 3 päivänä joulukuuta 2012 , tiettyjen tavaroiden luokittelusta yhdistettyyn nimikkeistöön

11.12.2012   
            
            
               FI
            
            
               Euroopan unionin virallinen lehti
            
            
               L 337/11
            
         KOMISSION TÄYTÄNTÖÖNPANOASETUS (EU) N:o 1172/2012,
   annettu 3 päivänä joulukuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä joulukuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kuitukankaasta valmistetut pyyhkeet, joiden koko on noin 15 cm × 20 cm ja jotka on yksittäispakattu muovipusseihin vähittäismyyntiä varten.
                  Pyyhkeet on kyllästetty vedellä (98,32 %), propyleeniglykolilla (1 %), hajuvedellä (0,3 %), tetranatriumeteenidiamiinitetraetikkahapolla (0,2 %), aloe vera -uutteella (0,1 %), bronopolilla (0,05 %), sitruunahapolla (0,02 %) sekä metyylikloori-isotiatsolinonin ja metyyli-isotiatsolinonin seoksella (0,01 %).
                  Annettujen tietojen mukaan tuotetta käytetään virkistyspyyhkeenä.
               
               
                  3307 90 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, VI jakson 2 huomautuksen, 33 ryhmän 4 huomautuksen sekä CN-koodien 3307 ja 3307 90 00 nimiketekstien mukaisesti.
                  Koska tuote ei sisällä saippuaa eikä puhdistusainetta, luokittelu nimikkeeseen 3401 ei tule kyseeseen (ks. harmonoidun järjestelmän selitykset, nimike 3401, IV kappaleen c alakohdassa mainittu poikkeus).
                  Koska tuotetta käytetään virkistyspyyhkeenä eikä ihonhoitoon ja koska se sisältää hajuvettä, luokittelu nimikkeeseen 3304 ei tule kyseeseen.
                  Vaikka tuotteessa on vähäinen määrä aloe vera -uutetta, jolla on ihonhoitotarkoitus, tämä ei anna tuotteelle sen olennaista ominaisuutta.
                  Tuote täyttää 33 ryhmän 4 huomautuksessa määrätyt edellytykset (ks. harmonoidun järjestelmän selitykset, nimike 3307, V kappaleen 5 kohta).
                  Sen vuoksi tuote on luokiteltava nimikkeeseen 3307 muualle kuulumattomaksi muuksi hajuste-, kosmeettiseksi ja toalettivalmisteeksi.